Official Journal L 114 , 08/05/1996 P. 0033 - 0034



Id-Deċiżjoni tal-Kummissjoni tat-23 ta’ Frar 1996 li temenda d-Deċiżjoni 94/984/KE li tistabbilixxi l-kundizzjonijiet tas-saħħa ta’ l-annimali u ċ-ċertifikati veterinarji għall-importazzjoni ta’ laħam tat-tjur frisk minn ċerti pajjiżi terzi (Test b’rilevanza għaż-ŻEE) (96/298/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 91/494/KEE tas-26 ta’ Ġunju 1991 fuq il-kundizzjonijiet tas-saħħa ta’ l-annimali li jirregolaw il-kummerċ intra-Komunitarju fi u l-importazzjoni minn pajjiżi terzi ta’ laħam tat-tjur frisk [1], kif emendata l-aħħar bid-Direttiva 93/121/KE [2], u partikolarment l-Artikolu 11, il-paragrafu 1 tagħha, Billi d-Deċiżjoni tal-Kummissjoni 94/984/KE [3], kif emendata bid-Deċiżjoni 95/302/KE [4], tistabbilixxi l-kundizzjonijiet tas-saħħa ta’ l-annimali u ċ-ċertifikati veterinarji għall-importazzjoni ta’ laħam frisk tat-tjur minn ċerti pajjiżi terzi; Billi issa huwa possibbli li tkun riveduta l-lista ta’ pajjiżi billi jkunu inklużi l-Arġentina, il-Bulgarija, il-Lituwanja, il-Madagaskar u l-Islovenja u li jitwaqqaf ir-reġjonalizzazzjoni għaċ-Ċina, skond l-informazzjoni li tkun waslet minn dawn il-pajjiżi, f’ċerti każijiet kompluta bir-riżultati ta’ spezzjonijiet fuq il-post li jkunu saru mis-servizzi tal-Kummissjoni; billi, iżda, il-Madagaskar jista’ jkun biss konformi mall-kriterji tal-mudell A dwar il-fwied tal-wiżża u l-papra; Billi għandu jkun ipprovdut ċertu dewmien għal dawn il-bidliet biex l-awtoritajiet kompetenti fl-Istati Membri jkunu jistgħu jimplimentaw din id-Deċiżjoni; billi huwa meħtieġ dewmien ieħor għall-importazzjonijiet miċ-Ċina, minħabba r-reġjonalizzazzjoni ta’ dan il-pajjiż; Billi t-Titolu tad-Deċiżjoni jeħtieġ jitwessa’ b’mod ġenerali għall-pajjiżi terzi, waqt li r-riferenza lejn ċerti pajjiżi terzi għandha titħassar; Billi l-miżuri li hemm f’din id-Deċiżjoni huma b’mod konformi mal-opinjoni tal-Kumitat Veterinarju Permanenti, ADOTTAT DIN ID-DEĊIŻJONI: Artikolu 1 Id-Deċiżjoni tal-Kummissjoni 94/984/KE tiġi emendata kif ġej: 1. Fit-Titolu, il-kelma "ċerti" għandha titħassar; 2. L-Anness I jinbidel bl-Anness għal din id-Deċiżjoni. Artikolu 2 Din id-Deċiżjoni għandha tkun tapplika mill-1 ta’ Marzu 1996. Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fit-23 ta’ Frar 1996. Għall-Kummissjoni Franz Fischler Membru tal-Kummissjoni [1] ĠU L 268, tal-24.9.1991, p. 35. [2] ĠU L 340, tal-31.12.1993, p. 39. [3] ĠU L 378, tal-31.12.1994, p. 11. [4] ĠU L 185, ta’ l-4.8.1995, p. 50. -------------------------------------------------- ANNESS " Anness I Pajjiżi terzi jew partijiet minn pajjiżi terzi li huma awtorizzati jużaw ċ-ċertifikati stabbiliti fl-Anness II għall-importazzjoni ta’ laħam frisk tat-tjur fil-Komunità Nota: il-karattri A u B jirreferu għall-mudell stabbilit fil-Parti 2 tal-Anness II. Kodiċi ISO | Pajjiż | Parti mit-Territorju | Mudell li għandu jintuża | AR | L-Arġentina | | B | AU | L-Awstralja | | A | BG | Il-Bulgarija | | A | BR-1 | Il-Brażil | L-Istati ta' Rio Grande do Sul, Santa Catarina, Parana, Sao Paolo, u Mato Grosso do Sul | A | CA | Il-Kanada | | A | CH | L-Isvizzera | | A | CL | Iċ-Ċili | | A | CN | Iċ-Ċina | Il-Muniċipalità ta' Shanghai esklużi l-kontea ta' Chongming u d-distretti ta' Weifang, Linyi, u Quingdao fil-Provinċja ta' Shangdong | B | CY | Ċipru | | A | CZ | Ir-Repubblika Ċeka | | A | HR | Il-Kroazja | Il-provinċji ta' Zagrebacka, Krapsinko-Zagorska, Varazdinska, Koprivnicko-Krizevacka, Bjelovarsko-Bilogorska, Primorsko-Goranska, Viroviticko-Podravska, Pozesko-Slavonska, Istarska, Medimurska, Grad Zagreb | A | HU | L-Ungerija | | A | IL | L-Iżrael | | A | LI | Il-Litwanja | | A | MG | Il-Madagaskar | | A | NZ | New Zealand | | A | PL | Il-Polonja | | A | RO | Ir-Rumanija | | A | SI | L-Islovenja | | A | SK | Is-Slovakkja | | A | TH | It-Tajlandja | | B | US | L-Istati Uniti ta' l-Amerika | | A | " --------------------------------------------------